ועדת העבודה, הרווחה והבריאות, כנסת 18, פרוטוקול מספר 476, 2011-05-23 10:05

חיים כץ: בוקר טוב, היום יום שני בשבוע, י"ט באייר, ה-23.5.2011.

חיים כץ: אני מתכבד לפתוח את ישיבת ועדת העבודה והרווחה והבריאות, בישיבה מספר 243 בנושא, והנושא-צו ביטוח בריאות ממלכתי, (הארכת תקופת זכאות לשירותי רפואת שיניים כלליים בלא רישום) (מספר 3), התשע"א-2011, פרוטוקול 476.

חיים כץ: 476 דיונים עשינו פה בוועדה מאז תחילת כהונתה, בלי ועדות משנה.

חיים כץ: מה קורה עם התאגיד?

חיים כץ: מתי אתה גומר תאגיד?

חיים כץ: תן תאריך.

רוני גמזו: אם אני צריך להאריך לאחר התגובות הראשונות שלנו לשתי הצעות שקיבלנו, תיקון ההצעות, הגשה אלינו יחד עם תהליכי ההקמה, אני חושב שהתהליך הוא שלושה חודשים.

רוני גמזו: אנחנו נצטרך לתת סיוע לגופים שאנחנו מעבירים להם את התיקונים, כדי שהם יוכלו לתקן אותם או להעביר את השינויים נכון כדי שלא יהיה פינג פונג.

רוני גמזו: לכן אם אתה שואל אותי תהליך הזמן, אני מעריך אותו בכשלושה חודשים.

רחל אדטו: אני לא הבנתי את המשפט.

רחל אדטו: אנחנו נצטרך לתת סיוע לגופים?

רוני גמזו: אני אסביר.

רוני גמזו: לפני כשלושה חודשים כשישבנו כאן, כבר הטיוטה וההנחיות לאיך אמורים להגיש את הבקשה ל---תאגיד יעודי, היא כבר יצאה.

רוני גמזו: ואז אנחנו בעצם העברנו והיינו עדיין בשאלות ותשובות למול כל גוף שפנה אלינו.

רוני גמזו: חלק מהגופים שפנו אלינו לא הגישו בסוף.

רוני גמזו: בסופו של דבר הגישו שני גופים, והם הגישו את ההצעות שלהם שהגיעו אלינו לפני כחודשיים.

ניר קידר: ניר קידר, משרד הבריאות.

ניר קידר: ההצעה האחרונה הגיעה ב-2 במאי.

רוני גמזו: ההצעות הן מורכבות, כי זה הקמה של חברות, וזה חברות שאמורות להיכנס לתוך חוק ביטוח בריאות ממלכתי, ולכן אנחנו מאוד מאוד זהירים כפי שאמרנו בדיון הקודם.

רוני גמזו: אבל בכל זאת נתנו תשובות מלאות, מהירות, שעוברות סעיף סעיף מההגשה שהגיעה אלינו, והתשובות הגיעו לפני כשבוע פחות או יותר, לשני הגופים, וכרגע מה שאני אומר, המגרש שלי, שאנחנו נסייע להגשה ראשונה, זה תהליך מיוחד.

רוני גמזו: זה לא דבר יום יומי, ולעיתים הגופים שנמצאים בצד השני של המתרס, לא מבינים כל כך מה אתה כרגולטור רוצה, למה התכוונת ולאן אתה בדיוק מתכוון להגיד.

רוני גמזו: אפשר למרוח את זה ולהגיד אוקיי, להגיד לו משהו ואז הוא יחזיר לי, ואז אני אגיד לו עוד שני דברים ואז הוא יחזיר לי.

רוני גמזו: מה שהיו"ר מתכוון, זה לראות תוך כמה זמן אני מעריך בצורה היעילה ביותר זה יקרה.

רוני גמזו: אני אומר, אנחנו יכולים להגיע בטווח זמן של כשלושה חודשים במידה ואנחנו נקטין את הפינג פונג, ונשב איתם בצורה הדרכתית הייתי אומר, כדי להיות לעזר בתוך התהליך הזה.

רחל אדטו: מה שאמרת בלשון קצרה הוא, שיש לך כרגע עונים לתנאי המכרז שאתם הגשתם.

רוני גמזו: זה לא מכרז.

רוני גמזו: לא מכרז.

רוני גמזו: אנחנו אמרנו מהו תאגיד ייעודי לרפואת שיניים, מה הכללים.

רוני גמזו: מה אתה צריך כדי להיכנס למשחק.

רוני גמזו: לא הגבלנו את זה במספר.

רוני גמזו: מצידנו אמרנו שהם יהיו חמישה, ארבעה, עשרה, כל אחד, יש לו יכולת טובה והוא עונה לקריטריונים, זה ייבחן על פי אותם קריטריונים ואנחנו נכניס אותם.

רוני גמזו: הגישו שניים.

רוני גמזו: זה לא מכרז.

רוני גמזו: אף פעם זה לא היה מכרז.

חיים כץ: ד"ר יצחק חן, שמעת מה שאמר פרופסור רוני גמזו.

חיים כץ: מה יש לך להגיד על העניין?

יצחק כהן: אם זאת התחייבות, אם זה רשום בפרוטוקול---

חיים כץ: קודם כל זה רשום בפרוטוקול.

יצחק כהן: ואם יש פה מישהו יהיה אחראי---

חיים כץ: מה זה מישהו אחראי?

חיים כץ: מה זה מישהו אחראי?

חיים כץ: אנחנו לא עובדים אצלך.

חיים כץ: אתה לא ממנה פה אף אחד ואתה לא קובע לאף אחד.

חיים כץ: בוא, תקשיב.

חיים כץ: יש פה אחראי שנבחר.

חיים כץ: אני אחראי.

יצחק כהן: זה מספק.

יצחק כהן: אנחנו נגיש את כל הסיוע גם לעמותה לבריאות הפה שביקשה, שזה כבר היא עכשיו עובדת עם משרד הבריאות, עשר שנים, וזה בדיוק עשינו לפי מה שאתם פה דיברתם בוועדה, שזה לא יהיה קשור לחברות הביטוח, לא לאף אחד, לא למטרות רווח.

יצחק כהן: אנחנו כן צריכים את העזרה של משרד הבריאות, מפני שזה לא פשוט.

יצחק כהן: ברגע שהוציאו מכל הפן הזה של התאגיד את כל הגופים המסחריים שיש להם לוגיסטיקה ויש להם כסף, זה עבודה קשה מאוד.

יצחק כהן: אנחנו עובדים ימים ולילות.

יצחק כהן: מנכ"ל משרד הבריאות מבטיח שבתוך שלושה חודשים יתנו רישיון---

רוני גמזו: אני לא מבטיח שיתנו רישיון.

רוני גמזו: אם התהליכים ילכו וטוב ואם כל הדברים יתוקנו, אני מעריך את התהליך כשלושה חודשים.

אורלי לוי אבקסיס: אבל הערכתם גם קודם כשלושה חודשים.

אורלי לוי אבקסיס: אתה יודע מה, אפילו קצת יותר.

רוני גמזו: ההגשה הגיעה אלינו לפני חודש, אורלי.

אורלי לוי אבקסיס: בסדר, אבל כל התהליך באמצע היה עם מהמורות כאלו ואחרות, וכל פעם הייתה דרישה חדשה מצד משרד הבריאות, ואתה יודע כמה אני עניינית בנושא הזה וגם בנושאים אחרים.

אורלי לוי אבקסיס: אני רוצה לספר לך, אתמול הייתי בקופת החולים אצלנו, ובאמת הייתה בשורה מה זה בשורה, לכל מבוטחי מכבי, בריאות השיניים לילדים עד גיל 8, בבקשה לפנות לרופא ב---, איפה---, שוב פעם אני אומרת לך, רופא פרטי בעפולה.

אורלי לוי אבקסיס: זה רופא פרטי, ד"ר גוטליב.

אורלי לוי אבקסיס: הוא לא איזה שהיא מרפאה, אז מה שאומר, שכן משתמשים ברופאים פרטיים גם קופות החולים.

אורלי לוי אבקסיס: אז יש פה איזה שהיא עבודה בעיניים, וזה אני לא מקבלת.

אורלי לוי אבקסיס: מעבר לעניין של המכרזי משנה או קבלני משנה שנמצאים בתוך הקופות, ששם מכרו זיכיונות כאלה ואחרים, הקופות עצמן כבר משתמשות בפועל ברופאים פרטיים.

אורלי לוי אבקסיס: הצעת החוק הזאת בעצם, שאנחנו ברכנו עליה ואני חושבת שהייתי בין הראשונות שככה תמכה ועזרה לסגן השר ליצמן להעביר אותה, בעצם באה לשפר את המצב של האנשים מיעוטי היכולת.

חיים כץ: לתת להם רפואת שיניים לילדים עד גיל 8, חינם.

אורלי לוי אבקסיס: נכון, נכון.

אורלי לוי אבקסיס: עכשיו מה קורה?

אורלי לוי אבקסיס: אתה אומר להם, אתם תעמדו לפי הקריטריונים שאנחנו נותנים לכם, הקריטריונים האלו כל פעם משתנים בצורה כזו או אחרת.

אורלי לוי אבקסיס: יש כל מיני דרישות, שיכול להיות שהן דרישות מאוד מהותיות וטובות ובאות למנוע בעיות בעתיד.

אורלי לוי אבקסיס: בפועל מה שקרה, אתם נתתם פה מנדט חד צדדי לקופות החולים.

אורלי לוי אבקסיס: קופות החולים משתמשות, ובוא לא נעצום את עיננו.

אורלי לוי אבקסיס: משתמשות באופן פרטי עכשיו, היום.

אורלי לוי אבקסיס: מכבי עושה את זה.

אורלי לוי אבקסיס: אבל מה, מי שנהנה מזה, שוב פעם, זה אלה בעלי היכולת הכלכלית שיש להם את הכסף בכיס.

אורלי לוי אבקסיס: כי אם אני מחשבת אוטובוסים לתחנה המרכזית בעפולה, ואני מכפילה את זה בשניים, כי בטח שהילד עד גיל 8 לא יסע לבד, הוא ייקח איתו את ההורה שלו, אחר כך בתוך העיר, אחר כך שוב פעם חזרה, עיקרתם מתוכן את כל העניין.

רחל אדטו: הם לא יכולים בחיים לענות על הצרכים האלה, קופות החולים.

אורלי לוי אבקסיס: רחל, תני לי לסיים את דבריי.

אורלי לוי אבקסיס: אנחנו פתחנו את הנושא הזה של תאגיד כדי באמת לתת מענים איפה שאין, את הקבלני משנה של הקופות, בוא נקרא להם ככה, ומה שיצרנו, יצרנו מונופול של קופות החולים.

אורלי לוי אבקסיס: הם משתמשים ברופאים פרטיים.

אורלי לוי אבקסיס: אין לי בעיה שישתמשו ברופאים פרטיים.

אורלי לוי אבקסיס: למה אני כאזרח לא יכול לקחת את רופא הפרטי הקרוב לי לבית?

אורלי לוי אבקסיס: למה?

אורלי לוי אבקסיס: למה אני צריך לנסוע באוטובוסים?

חיים כץ: למה לא גמרו את התאגיד?

אורלי לוי אבקסיס: אז למה קופות החולים יכולים להשתמש ברופאים פרטיים?

חיים כץ: למה אין להם רופאים.

אורלי לוי אבקסיס: אבל למה להם יש את הפתח הזה, את הנתיב הזה?

אורלי לוי אבקסיס: אתם לא יורדים לסוף דעתי.

אורלי לוי אבקסיס: קופת החולים מכבי משתמשת היום ברופאים פרטיים, כאשר הם לא עומדים בתוך מה שנתתם.

אורלי לוי אבקסיס: העניין הוא, אם אנחנו רוצים לספק את השירות ואנחנו רוצים לספק אותו לכולם ובעיקר לאלו שאין ביכולתם ללכת לרופאים הפרטיים, לא יתכן שאנחנו ניתן את האפשרות לקופות החולים לא להיות בתוך--- איך אמרת?

אורלי לוי אבקסיס: אנחנו צריכים לבדוק שהרופאים הפרטיים בצורה כזו או אחרת נכנסים לאיזה שהיא קטגוריה שיבטיחו שם.

אורלי לוי אבקסיס: בסופו של דבר אני כאזרחית, כמשלמת את הביטוח שלי, כמישהי שמשלמת קופת חולים, אצטרך לרוץ עם הילדים שלי לעפולה או לטבריה, ובסוף לקבל את זה בשירות פרטי.

אורלי לוי אבקסיס: למה אני לא אקבל את זה בבית שאן?

אורלי לוי אבקסיס: למה לא נחזק את האוכלוסיה של הרופאים הפרטיים בבית שאן?

אורלי לוי אבקסיס: למה אנחנו נדיר את רגליהם, נוציא אותם מהמשחק.

אורלי לוי אבקסיס: גם נאבד אוכלוסיה חזקה במקומות האלו שצריך לראות איך אנחנו סוחבים אוכלוסיה חזקה למקומות האלו כדי לשפר בכלל את המרקם החברתי שם.

אורלי לוי אבקסיס: מצד שני אנחנו בעצם נותנים לזה יד חופשית לקופות, אתם תעשו מה שאתם רוצים מול הרופאים הפרטיים.

חיים כץ: אוקיי.

אורלי לוי אבקסיס: מה הסיפור פה של התאגיד?

אורלי לוי אבקסיס: אני רוצה לדעת כמה זמן.

אורלי לוי אבקסיס: אני אשמח מאוד לקבל ביקורת אחת לחודש, איפה הדברים עומדים.

אורלי לוי אבקסיס: חיים, זה חובתנו והובטח לנו פה יותר מפעם אחת.

אורלי לוי אבקסיס: הפכנו להיות חותמת גומי, ובנושא הזה אני חושבת שאסור לנו לשתוק.

חיים כץ: מאה אחוז, תודה רבה.

יצחק כהן: כבוד היו"ר, לא סיימתי את דבריי.

יצחק כהן: אני הייתי בטוח שאנחנו מדברים שבתוך שלושה חודשים יקום תאגיד.

יצחק כהן: זה הייתי בטוח וזה אני מברך ומוכן לעשות הכול.

יצחק כהן: אז זה ייקח שלושה חודשים, אבל אני לא רואה שום סיבה, מפני שאם ללכת לדרך הזאת, אז אמרו, אם זה לא הבטחה שהתאגיד הזה יקום, אז כל פעם ימצאו דברים מחדש.

יצחק כהן: אני שמעתי ולא פעם, ואני מאמין באמונה שלמה, מסגן שר הבריאות, מהמנכ"ל משרד הבריאות, שמעוניינים ורוצים שהתאגיד הזה יקום מאותן סיבות מה שדיברה עכשיו חברת הכנסת אורלי, וזה טובה לילדים וזה טוב לרפואת השיניים וזה טוב לכולם.

יצחק כהן: יש החלטה של ממשלה.

יצחק כהן: יש החלטה של ועדת עבודה והרווחה.

יצחק כהן: יש החלטה של כנסת, שזה צריך לקום.

יצחק כהן: משרד הבריאות צריך להיות מעוניין וצריך להיות אחראי.

יצחק כהן: אנחנו מוכנים לסייע.

יצחק כהן: מה שאני פה שמעתי, שיש סיכוי שהתאגיד הזה לא יקום לעולם.

אורלי לוי אבקסיס: אז שיבואו לשים על השולחן, להגיד, אנחנו לא רוצים תאגיד.

רוני גמזו: זה לא נכון שאנחנו לא רוצים תאגיד שיניים.

רוני גמזו: זה לא נכון.

רוני גמזו: ההגדרה בחוק שהכנסנו לתאגיד ייעודי, לא הייתה מס שפתיים, היא הייתה באמת כוונה ומדיניות שלנו במשרד הבריאות, שבאה גם מסגן השר, שיהיה אפשרות לתאגיד נוסף מעבר לארבעת קופות החולים.

רוני גמזו: זאת הגדרה.

רוני גמזו: את צודקת בכך שאנחנו זהירים ומאוד דבקים בקריטריונים שמקשים על הקמת התאגיד.

רוני גמזו: זה אסור לנו לגלגל עיניים ולהגיד, לא, אנחנו גמישים.

רוני גמזו: אנחנו לא גמישים.

רוני גמזו: אנחנו שמים קריטריונים מאוד, הייתי אומר נחושים, ברורים, חדים.

רוני גמזו: למה?

רוני גמזו: מכיוון שזה כניסה לתוך חוק ביטוח בריאות ממלכתי ואנחנו רוצים שמי שנכנס לתוך חוק ביטוח בריאות ממלכתי, יהיה גוף עם עמוד שדרה, בלי אינטרסים מנוגדים, לא מגיע מתוך כל מיני מקומות של חברות ביטוח.

רוני גמזו: אנחנו בודקים את זה ברחל בתך הקטנה, שיש לו הון עצמי, שהוא לא ישאיר בסופו של דבר מבוטחים שנרשמו אליו והתחילו, ובסופו של דבר הוא לא מקבל אותם או שלא יהיו שם מצבים שבהם הם בעצם עושים את התאגיד כדי ללכוד חולים מטופלי שיניים וכדי לתת להם בסופו של דבר, ולסחוט אותם בצד של הכספים הפרטיים.

רוני גמזו: צריך להיות מאוד מאוד זהיר.

רוני גמזו: אנחנו מאוד מאוד זהירים.

רוני גמזו: לפעמים אולי אפשר להגיד, פרנואידים.

רוני גמזו: אבל אנחנו מסתכלים על כל ההגשות ועל כל הבקשות, ומסתכלים על כל מילה שם.

רוני גמזו: זאת התחושה שמתקבלת, ואני יכול להבין אותה.

חיים כץ: תראה, הוועדה הזאת דנה בנושא משרד הבריאות בהרבה מאוד נושאים, לא אחד, לא שניים, לא שלושה, למה, היום יש בריאות הנפש ואנחנו מאשרים לכם רפורמות, וזמן תגובה של משרד הבריאות זה על הפנים.

חיים כץ: תקנות דם טבורי לא נגמר.

חיים כץ: לא נגמר.

חיים כץ: לא נגמר.

חיים כץ: שיניים לא נגמר.

חיים כץ: למה שניתן לכם משהו?

חיים כץ: למה שניתן לכם?

חיים כץ: בוא תסביר לי למה שנלך אתכם למשהו?

חיים כץ: עובר בוועדה, עובר למשרד הבריאות, יש להם זמן.

חיים כץ: זה לוקח חודשים, שנים.

חיים כץ: תסביר לי למה שנלך לקראתכם במשהו?

רוני גמזו: כבוד היו"ר, אני חושב שהרושם הזה הוא מוטעה.

רוני גמזו: אנחנו מרגישים הפוך בעניין הזה.

חיים כץ: אם לא הייתי נותן לך את השיניים, ולא היינו מאשרים פה את שיניים חינם, והיינו אומרים תשמעו, לכו תכינו לנו תשתיות לאגודות האלה---

אורלי לוי אבקסיס: זה היה רץ.

חיים כץ: ועד אז אתה לא מעביר את החוק, שתבוא ותגיד, יש לי תשתיות ויש לי זה ויש לי אפילו אולי מתמודדים, אז היינו מקבלים חצי דרך, ואז לחצי דרך הם היו מתיישרים בחצי דרך בדרישות.

חיים כץ: זה היה הולך במקביל אחד עם השני.

חיים כץ: מה שנראה לי, שאני בא, נותן לכם, או לא אני, זה לא עסק פרטי שלי, הוועדה נותנת לכם ואתם בסדר, קיבלתם, יש לכם זמן.

חיים כץ: עכשיו יושבים.

חיים כץ: ככה נראה לי.

חיים כץ: על פניו נראה לי.

חיים כץ: אם נראה לי ואפילו אם אני טועה, אז זה לא לטובתכם.

חיים כץ: למה שאני אדון בנושאים שלכם בכלל?

רוני גמזו: אני לא יכול להרגיש ככה.

רוני גמזו: אני לא מרגיש ככה.

חיים כץ: אנחנו עכשיו דנים בשיניים, ואתה אמרת, אולי שלושה חודשים.

חיים כץ: זה כבר פעם שלישית שאתה אומר.

חיים כץ: זה דיון שלישי שאתה אומר לי בערך תאריך, ואתה אומר לי, עד אז זה ייגמר ועד אז זה ייגמר.

חיים כץ: בוא, אני רוצה לבקש ממך, תגיד לי להערכתך בדיווח שוטף של אחת לחודש, לוועדה, איפה זה עומד, מה המחלוקות, מה הסבירות, איפה, כמה זמן אתה צריך לסיים את זה?

חיים כץ: כמה זמן אתם צריכים בשבים לסיים את העניין?

חיים כץ: שנדע שעשינו משהו, אחרת לא עשינו כלום.

חיים כץ: לא עשינו כלום.

רוני גמזו: כבוד היו"ר, אני אמרתי את המספר שלושה חודשים ולא זרקתי אותו סתם.

רוני גמזו: הערכתי.

עפו אגבאריה: אבל זה היה כבר שלושה חודשים, ופעם שעברה אותו דבר.

חיים כץ: עכשיו זה נגמר, זה היסטוריה.

רוני גמזו: חבר הכנסת אגבריה, אנחנו קיבלנו בסך הכול שניים: אחת מהן קיבלנו כפי שאומרים כאן הנציגים של משרד הבריאות, ב-2 במאי.

חיים כץ: אולי התנאים שלכם היו כאלה שאף אחד לא רצה לבוא?

חיים כץ: אז אתם קבעתם תנאים שאף אחד לא רצה לבוא.

חיים כץ: אם הייתם מקשיחים את זה והייתם דורשים עוד 20 מיליון, אף אחד לא היה מגיע.

רוני גמזו: לא דרשנו בנושא הזה.

רוני גמזו: התגמשנו בנושא הזה.

חיים כץ: בשורה התחתונה, תראה, יש פה עניין של היצע וביקוש.

חיים כץ: לתועלת הציבור אף אחד לא ייתן לך בחינם.

חיים כץ: אנחנו רוצים לתועלת הציבור, אבל מישהו צריך לבוא ולתת מהצד השני, והוא לא פילנטרופ.

חיים כץ: זה לא התיקון עולם של הקנדי, שניצלתם, עשיתם, בסוף נתנו להם בעיטה בתחת.

חיים כץ: זה לא אותו דבר.

חיים כץ: זה גוף אחר, ואתם צריכים לקבל החלטה.

רוני גמזו: אני מקבל את הסיכום שלך, שיהיה כאן ישיבה עוד שלושה חודשים ותקבל כל חודש עדכון על התקדמות התהליך.

חיים כץ: ואתה לא מביא לי נושאים של ועדת הבריאות יותר לוועדה.

רוני גמזו: זה אני לא מסכים, כי אני הולך להפציץ אתכם בנושאים.

חיים כץ: אבל אנחנו לא נדון.

רוני גמזו: לא, אבל יש הרבה מאוד נושאים שאתם לא נותנים לנו זמן דיון בהם.

חיים כץ: אני אגיד לך למה אנחנו לא נותנים לך זמן דיון.

חיים כץ: צוות העובדים שלך במשרד הבריאות הוא צוות מעולה.

רוני גמזו: הכי טוב שיש.

חיים כץ: נכון, הכי טוב שיש.

חיים כץ: גם העובד הכי טוב שיש, לא יכול לתת יותר ממה שיש לו, ואתה בכמות הנושאים שאתה עושה, הם לא מספיקים לעמוד בלחץ של העבודה, אז למה שניתן לכם עוד נושאים?

חיים כץ: אני גם לא רוצה ש"יחרטטו".

חיים כץ: אני רוצה שיעשו הכול יסודי, מסודר, טוב, והם לא מספיקים.

רוני גמזו: כבוד היו"ר, אני חושב שזה מתאים לישיבת עבודה שאנחנו נעשה לכל הנושאים.

חיים כץ: תקשיב, אני מרגיש שאתם במשרד הבריאות בנושא הזה, משטים בוועדה, ואני אומר לך דברים חמורים.

חיים כץ: אתם משטים בוועדה.

חיים כץ: אתם באתם לפה יותר מפעם אחת, יותר מפעמיים, יותר משלוש.

חיים כץ: בנושא הזה יותר משלוש, ואמרתם לנו כל פעם, אנחנו רוצים חודש, אנחנו רוצים חצי שנה, אנחנו רוצים שבעה חודשים.

חיים כץ: קיבלתם מה שרציתם.

חיים כץ: לקחתם אותנו לא ברצינות.

חיים כץ: עובדה שלא עשיתם כלום.

חיים כץ: לקחתם אותנו לא ברצינות.

חיים כץ: זה שורה תחתונה.

חיים כץ: בוא תגיד לי בסיום, מתי השורה התחתונה?

חיים כץ: אתה רוצה עוד שבוע, קח עוד שבוע.

חיים כץ: אתה רוצה עוד חודש, קח עוד חודש.

חיים כץ: תגיד לי מתי מסיבת הסיום.

רוני גמזו: אני חוזר על מה שאמרתי.

רוני גמזו: אני חושב שניתן, אם כל הדברים מסתדרים, תוך שלושה חודשים.

רוני גמזו: התהליך הוא מורכב.

רוני גמזו: אני חושב שגם הסתדרות רופאי השיניים שמלווה מהצד את התהליך הזה, הבינה עד כמה הוא מורכב.

עפו אגבאריה: אבל יש איזה שהוא ניגוד אינטרסים בעמדה של הסתדרות רופאי השיניים מהדבר הזה, נכון?

רוני גמזו: זה לא אני אמרתי.

אורלי לוי אבקסיס: גם לי יש שאלה.

אורלי לוי אבקסיס: יכול להיות שיש ניגוד אינטרסים למי שמנהל את הפרוייקט הזה מטעם משרד הבריאות, מאחר שהוא אחראי על הקופות, ודעתו אינו נוחה מכך שהקופות בעצם יאבדו כוח מסוים?

רוני גמזו: לא, אני לא חושב.

אורלי לוי אבקסיס: למה לא?

אורלי לוי אבקסיס: למה מבחינת רופאי השיניים יש?

אורלי לוי אבקסיס: אתם רואים פה אינטרס כפול, אבל מבחינת מי שאמון על קופות החולים, אתה אומר, אני לוקח אותו כנקי מאינטרסים.

אורלי לוי אבקסיס: אני לוקח אותו כנקי משיקולים זרים, אבל הוא, יש לו אינטרס לשמור על קופות החולים, כי אחר כך הם באים ומתדפקים לו על הדלת ואומרים לו, תשחרר לנו כספים או לא יודעת מה.

אורלי לוי אבקסיס: תשמור עלינו.

אורלי לוי אבקסיס: אז כמו שאתם טוענים פה, אני טוענת, יכול להיות, אני לא אומרת שכן, אבל באותה מידה זו גם אפשרות.

רוני גמזו: אני לא טענתי שום דבר לניגוד אינטרסים על הסתדרות רופאי השיניים.

רוני גמזו: לא שמעת שום דבר ממני.

חיים כץ: רוני, תן לי תאריך.

רוני גמזו: שוב אני אחזור על מה שאמרתי.

רוני גמזו: להערכתי כשלושה חודשים.

אורלי לוי אבקסיס: תלוי גם בחברות.

אורלי לוי אבקסיס: המציעים צריכים ליצור הצעה שכולנו נוכל לעמוד מאחוריה.

אורלי לוי אבקסיס: כולנו, זה גם אתם.

חיים כץ: אני רוצה שתבין.

חיים כץ: אני מעולם, מעולם, בין באופן ציבורי ובין באופן פרטי, לא עשיתי עסקים עם מי שלא הרוויח כסף.

חיים כץ: מי שלקחתי אותו לעבוד בשבילי, גם בבית, רציתי שירוויח כסף.

חיים כץ: אם הוא לא מרוויח כסף, הוא מרמה אותי.

חיים כץ: הוא לא עובד לשם שמיים.

חיים כץ: בן אדם רוצה לעבוד, להרוויח כסף, ואם אתם רוצים שהרופאים יתנו לכם את העבודה בחינם, לא יהיה.

חיים כץ: זה לא משרדי ממשלה.

חיים כץ: זה לא משרד האוצר שבא אומר, תוריד שקל, תעלה שקל, ואי אפשר לעשות את זה.

חיים כץ: אין כאלה דברים.

חיים כץ: אני אומר לך, כמו שאני נהגתי בבית הפרטי שלי, נתתי להרוויח כסף.

חיים כץ: תיתנו להרוויח כסף, יהיה לכם הצעות.

חיים כץ: אנשים לא עובדים בשביל פילנתרופיה.

חיים כץ: זה לטובת הציבור, לטובת הילדים חינם.

חיים כץ: אנשים צריכים להרוויח כסף, ותיתנו להם להרוויח.

חיים כץ: אתם, היה לכם שנה זמן להביא את התוצאה.

חיים כץ: שנה זמן.

חיים כץ: לא הבאתם את התוצאה, תירגעו.

רוני גמזו: כבוד היו"ר, אמרתי את טווח הזמן שנראה לי סביר.

חיים כץ: ואתם תיתנו להם להרוויח כסף?

רוני גמזו: אני רוצה להסביר את החוק.

רוני גמזו: החוק בא ואומר, חברה ללא מטרות רווח.

רוני גמזו: מה זה להרוויח כסף?

רוני גמזו: זה אומר שהרופא שעובד יצטרך לקבל משכורת, תעריף, הסדר תשלומים מאותו תאגיד.

רוני גמזו: זה הכול.

רוני גמזו: המושג רווח, צריך להיזהר מלהשמיע אותו כאן, כי אין כוונה.

חיים כץ: אין כוונת רווח, אבל שלא יביא כסף מהכיס לקנות חומרים.

אורלי לוי אבקסיס: ברגע שהם הוציאו את חברות הביטוח, הם גם עקרו את האופציה שלהם לתת את ההתחייבות.

רוני גמזו: אם אתם רוצים להכניס חברות ביטוח--- אבל זה החוק אומר.

אורלי לוי אבקסיס: לא, אני נותנת לך דוגמא.

אורלי לוי אבקסיס: אתם בהתחלה אמרתם, יש אפשרות לנסות לראות אולי בתנאים כאלו ואחרים.

חיים כץ: שלושה חודשים אתה גומר את זה?

חיים כץ: אתה נרתם לזה, גומר את זה בשלושה חודשים?

רחל אדטו: הוא לא יצליח.

חיים כץ: אתה נרתם ואתה גומר בשלושה חודשים?

רוני גמזו: אני נרתם.

רוני גמזו: אני רק אומר, אני אהיה תלוי באותם תאגידים שמגישים את הבקשות.

חיים כץ: אוקיי.

חיים כץ: בקשה אדוני.

פחרי חסן: קוראים לי ד"ר פרחי חסן, אני מזכיר עמותת רופאי השיניים הערביים בישראל.

פחרי חסן: עמותת רופאי השיניים הערבים בישראל, בתוכם מאוגדים כ-700 רופאי שיניים שפועלים על פי חוק בריאות ממלכתי מאז חודש יולי במגזר הערבי.

פחרי חסן: כידוע לכם, במגזר הערבי קופות חולים, אין להן מרפאות, אבל אני אתחיל מהסוף.

פחרי חסן: אני לא רואה שזה הגון, הלחץ שמופעל על משרד הבריאות ועל פרופסור גמזו בקטע הזה, כי עד עכשיו, אני גם נמצא בעניינים ואני לא רואה שאף תאגיד שהגיש בקשה, התאגידים האלה, הם לא ענו על הקריטריונים, אז זה בעיה של התאגידים.

פחרי חסן: אני נותן דוגמא איך משרדי ממשלה צריכים להתייחס גם לגבי האוכלוסיה וגם לגבי רופאי השיניים.

פחרי חסן: לפני כשנתיים-שלוש משרד החינוך נתן מכרז לחברה בשם שורש, לטיפול בחבלות בשיניים אצל ילדים.

פחרי חסן: לפי קריטריונים אמרו שמשרד ממשלתי נתן להם את הזכות.

פחרי חסן: פרסו מרפאות וקיבלו ילדים לטיפול, ובסוף החברה הזאת פשטה רגל והבעלים ברח לחוץ לארץ ונשארו הרופאים בלי כסף, בלי משכורות, והילדים בלי טיפול ועד היום נמצאים בתביעות משפטיות.

פחרי חסן: לכן עניין ההקשחה בעניין התנאים, זה מאוד חשוב, ואני מברך את מנכ"ל משרד הבריאות ועובדי המשרד על העמדה שלהם עד עכשיו, כי צריך לבדוק בעשרים עיניים את התאגיד החמישי.

פחרי חסן: אני לא נגד תאגיד חמישי.

פחרי חסן: אני לא משוכנע, ואני צריך להיות משוכנע גם לציבור וגם לרופאים, שהתאגיד החמישי יהיה יותר טוב מהתאגיד הרביעי והשלישי.

חיים כץ: אני חוזר אליך, רוני.

חיים כץ: אתה התחייבת פה לפני הוועדה שאתה תעשה כמיטב יכולתך.

חיים כץ: אנחנו ב-23 במאי 2011.

חיים כץ: תסמן לך בטלפון שלך את התאריך שאתה צריך לתת דיווח לוועדה איפה זה עומד, עשיתם ישיבות, איפה יש מחלוקות, איפה אנחנו יכולים להתערב, ואנחנו בתקווה שאי שם ב-15 באוגוסט, שזה בפגרה, נעשה ישיבה.

רוני גמזו: כבוד היו"ר, רק להעיר משהו אחד.

רוני גמזו: צריך לזכור עוד תהליך אחד שנמצא לנו ברקע.

רוני גמזו: התהליך הוא הרישום.

רוני גמזו: ברגע שקם תאגיד ייעודי, אנחנו עומדים לחייב את כל אזרחי המדינה לעשות רישום אקטיבי.

חיים כץ: נכון.

יצחק כהן: כבוד היו"ר, משפט אחד.

יצחק כהן: אני מאמין באמונה שלמה שאם משרד הבריאות ירצה להקים, והסתדרות רפואת השיניים, סליחה אדוני, אנחנו לא אינטרסנטים.

יצחק כהן: האינטרס שלנו זה בריאות ילדים ורפואת השיניים.

יצחק כהן: אנחנו מתגייסים לתת את כל הסיוע עשרים וארבע שעות, להעמיד את כולם לעזור לתאגיד, לחברה ולמשרד הבריאות.

יצחק כהן: זה מטרה של כולם.

חיים כץ: תודה רבה.

חיים כץ: אנחנו נצביע.

חיים כץ: מי בעד הארכת הצו בשלושה חודשים?

חיים כץ: הצבעה בעד – פה אחד הארכת הצו אושרה.

חיים כץ: תודה רבה, וכל חברי הכנסת שיש להם זכות הצבעה פה, הצביעו בעד, ואנחנו מאריכים לך את הצו פעם נוספת, עד ה-2 בספטמבר.

חיים כץ: תודה רבה, הישיבה נעולה.